Rassistiese dubbele standaarde ten opsigte van Eureka: Dit het duidelik geword dat die ANC-regime die Eureka blanke nedersetting by Garies wil vernietig | SAUK.co.za - Nuus.info
Daagliks skiet uitgestrekte swart nedersettings onwettig op, baie maal op privaat grond. Ook munisipale grond. Aan hulle word niks gedoen nie.
Hier bou ‘n paar blanke gesinne netjiese huise, met toestemming van die grondeienaar en die hof word genader om dit te vernietig. Hier is duidelike rassistiese dubbele standaarde.
Leier van die Nasionale Konserwatiewe Party van SA, Schalk vd Merwe se: “Ons neem kennis van die besware dat Oom Adriaan by die Kubus betrokke was en so meer. Dit is nie die beginsel hier nie. Ons hou die situasie dop, ons word ingelig dis tans onder beheer. Ons sal egter ‘n bepaling doen na die regering se volgende stap.”
Die Nuwe en eksklusiewe wit gebied het weer opdraande in die hof gekry. Die hofgeding, ŉ dringende aansoek om ŉ interdik, het gehandel oor die onwettige oprig van strukture op die plaas, Dikdoorn, van Adriaan Nieuwoudt.
Die Kamiesberg-munisipaliteit op Garies was die aansoeker. Landdros Joshua Klasse het die dringende aansoek toegestaan. ŉ Tydelike interdik is reeds op 21 Februarie deur Klasse aan die munisipaliteit toegestaan.
Die oprigting van die nedersetting vir slegs wit mense buitekant Garies, val onder die vaandel van die sogenaamde Eureka-beweging. Laasgenoemde is die breinkind van Nieuwoudt, wat hom beywer vir ŉ soewereine gebied, waar wit mense selfbeskikking kan geniet.
Rufus Beukes, munisipale bestuurder, was verheug oor die hof se uitspraak. “Die munisipaliteit ondersteun geensins sy planne nie. Nieuwoudt moes eers aansoek doen dat hierdie landbougrond hersoneer word as grondgebied wat bedoel is vir dorpstigting. Daarna moes hy bouplanne indien vir goed- of afkeuring. Dis nooit gedoen nie.”
Petro Willems, DA-raadslid, het ook die uitspraak verwelkom. “Dit was ŉ onwettige ontwikkeling en dorpstigting. Aan die ander kant moet die regering nou begin besef dat hulle daadwerklik teen plaasaanvallers moet begin optree. Hierdeur sal die boere en plaaswerkers hul werksaamhede in ŉ veilige omgewing kan voortsit sonder enige vrese.”
Nieuwoudt het gesê dat daar beslis geen uitspraak teen Eureka, homself of Eureka Beperk gemaak is nie. “Julle mislei die publiek. Ek dink hierdie hele aansoek van die munisipaliteit was bedoel om mense te probeer oorreed om nie by ons aan te sluit nie.” Hy het bygevoeg daar is appèl aangeteken teen die uitspraak.
Inwoners van Garies het aangedui bouwerk het steeds by Eureka voortgegaan terwyl die tussentydse interdik van krag was. Die munisipaliteit sou dit laat ondersoek het.
Na bewering het ongeveer 5 000 wit lede reeds aangesluit by die Eureka-beweging. Hulle kry glo elk ŉ 1 000 meter² erf gratis en betaal slegs vir die boukoste.
Nieuwoudt se aansoek vir dorpstigting word op 15 Maart in die Kimberley-hooggeregshof aangehoor. Die munisipaliteit staan dit teen.
Bronne: Maroela Media, Nasionale Konserwatiewe Party van SA
Categories: Afrikaans, Afrikaner, ANC, Hofsake, Inligting, Nuus, Politiek, Rassisme, Rassisme op wittes, SA-nuus, SAUK
Tags: Adriaan Niewoudt, afrikaans, Afrikaanse, Afrikaanse Nuus, Afrikaner, Berig, blanke nedersetting, dorpstigting, EUREKA, Eureka Beperk, Eureka-beweging, Garies, Info, iterdik, Kamiesberg Munisipaliteit, Landdros Joshua Klasse, Nuus, privaat grond, Regering, South Africa, Suid Afrika, Wit
« Ons bejaardes word al hoe meer sagte teikens vir die terroriste:- Twee bejaardes wreed op plaas aangeval:- BARNARDSVLEI (foto)
ANC skep daagliks nuwe rassiste, SA word regeer deur die Kommunistiese mafia! »